Pe Facebook a devenit virală o filmare din fața Catedralei Mitropolitane din Cluj, unde credincioșii sunt împărtășiți cu aceeași linguriță. Biserica a răspuns prin vocea părintelui Bogdan Ivanov, purtătorul de cuvânt al Arhiepiscopiei.

“Este o panică inutilă. Biserica a dat dovadă de înțelegere și s-a acomdat tuturor măsurilor impuse de autorități. Am înțeles să facem slujba afară, iar de mâine slujbele vor fi făcute numai de un preot și un cântăreț. În privința împărtășaniei, nu s-a făcut decât o recomandare la nivelul Sfântului Sinod, în sensul că enoriașii cei care vin cu lingurița lor, pot să fie împărtășiți în afara slujbei. Dar vă spun că la catedrală nu a fost nimeni care să ceară așa ceva. Astăzi au fost credincioșii curenți, care se împărtățesc duminică de duminică; ei nu au niciun fel de reținere. Dacă cineva a avut vreo reținere, probabil că nu a venit să se împărtășească. Este o inflamare a celor care privesc din afară. Când nu ești în context e foarte ușor să critici. Totuși, în Cluj nu s-a considerat că e un focar de infecție, Doamne ferește. Ar trebui totuși să avem un minim de credință, mai lucrează și Dumnezeu. Împărtășania este taina lui Dumnezeu. Dacă și acolo ne îmbolnăvim, suntem pierduți”, a spus părintele Ivanov.

Iată filmul publicat de Cluj24.ro, care a aprins spiritele.